# Авигдор Либерман

### от Уикипедия, свободната енциклопедия

Авигдор Либерман израелски политик
Роден: | 5 юни 1958 Кишинев, днес Молдова

Авигдор Либерман (на иврит:אביגדור ליברמן ) е израелски политик, председател на крайнодясната партия "Наш дом Израел". От 30 октомври 2006 г. той е вицепремиер и министър по въпросите на стратегическите заплахи.

## [редактиране] Биография и кариера

Авигдор Либерман е роден в Кишинев, СССР (днес Молдова) на 5 юни 1958 г. На 20 г. се премества в Израел. Следва политически науки в Еврейския университет в Йерусалим. Понастоящем живее в еврейското селише Нокдим, на Западния бряг на река Йордан, с което иска да изрази своята симпатия към еврейските заселници на западния бряг.

Либерман минава в миналото като приятел на Бенямин Нетаняху. Оглавява канцеларията на министър-председателя Нетаняху, по-късно е министър на националната инфраструктура и транспортен министър в правителството на Ариел Шарон. През 1999г. основава партията "Израел бейтену" изразяваща интересите на емигрантите от бившите съветски републики. През 2004г. напуска правителството на Ариел Шарон поради несъгласието си с изтеглянето на еврейските заселници от ивицата Газа. На парламентарните избори от 2006г. партията на Либерман печели 11 мандата, което я превръща в пета по влияние политическа сила в Израел.

В правителството на Ехуд Олмерт е заместник премиер и министър по стратегическите въпроси. либерман минава за хардлайнер и радетел за промяна на политическата система на Израел. От парламентарна демокрация той иска да се превърне в празидентска република. Често скандализира израелската и световната общественост с крайните си, понякога окачествявани като расистки изказвания. Нарича арабите с израелско гражданство "пета колона" и настоява за лишаването им от израелско гражданство. Останалите в Израел араби трябва да преминат според него тест за лоялност към еврейската държава за да могат да останат в Израел. Счита , че израелските селищана Западния бряг трябва да бъдат анексирани, а малките крайгранични арабски поселения да бъдат предадени към Палестинската автономия на Западния бряг на р.Йордан.

## [редактиране] Източници

- [1]
- [2]
- [3]
- [4]
- [5]

Взето от „http://bg.wikipedia.org../../../%D0%B0/%D0%B2/%D0%B8/%D0%90%D0%B2%D0%B8%D0%B3%D0%B4%D0%BE%D1%80_%D0%9B%D0%B8%D0%B1%D0%B5%D1%80%D0%BC%D0%B0%D0%BD_e0a8.html“.

Категории: Политици | Израелски политици

##### Views

- Статия
- Беседа
- Текуща версия

##### Търсене

##### На други езици

- العربية
- Česky
- English
- Deutsch
- Español
- Français
- Ido
- עברית
- Polski
- Română
- Русский
- Suomi
- Svenska